Ég skilgreini öfga sem ákveðna einsýni . Það er fólks sem horfir á eitthvað ákveðið , slítur það úr öllu samhengi og berst síðan hatramlega fyrir þannig fengnum málstað . Þess vegna hef ég leyft mér að kalla Landvernd öfgasamtök . Nú eru að koma í ljós afleiðingar af baráttu þeirra sem ég hef margsinnis bent á sem líklega . Þeir hafa barist á móti næstum allri uppbyggingu raforkukerfisins , hvort sem það eru virkjanir sem hafa verið valdar sem skásti kosturinn í rammaáætlun eða línulagnir . Fleiri virkjanir eru öruggari en færri . Þetta hefur komið svo greinilega í ljós í því áhlaupi sem gekk yfir landið . Steini pípari í slætti . Nú hefur komið í ljós að raforkukerfið sem Landvernd berst gegn er eitt af lífsnauðsynlegum innviðum sem ættu að vera hafnir yfir þras . Hrun á því eins og gerðist síðustu daganna getur kostað mannslíf . Eitt sveitarfélag getur líka ákveðið svelta næstu sveitir með því að standa í vegi fyrir lagningu háspennulína . Þetta gengur ekki . Það þarf að skipuleggja þessi mál til langs tíma , gera sveitarfélögum skylt að hafa mikilvægar háspennulínur í aðalskipulagi , aðeins leyfa athugasemdir eftir auglýsingu á skipulaginu . Eins á aðeins að vera hægt að kæra ákvörðun í rammaáætlun og einfalda leyfisferli fyrir virkjanir eftir það . Hvernig væri vegalagning ef sama gilti um hana og raflínurnar ? Þetta barasta gengur ekki . Nú er ríkisstjórnin loks að fatta það og segist ætla að breyta þessu til batnaðar . Vonandi fylgja gerðir orðum .